LidanRubinov/Halacha-QA huggingface dataset:
שאלה: למה החילונים התחילו את הגאולה: איך יתכן שהקמת המדינה שהיא ראשית צמיחת גאולתינו, הוקמה ע"י חילונים, שכפרו בכל מצוות התורה, האם זה אומר שהגאולה אינה תלויה במעשינו, ואם כן, איך זה מסתדר עם הכתוב בפרשת "בחוקותי": "אם בחוקותי תלכו ואת מצוותי תשמרו ועשיתם אותם ונתתי גשמכם בעיתם ונתנה הארץ יבולה. ואם לא תשמעו לי ולא תעשו את כל המצוות האלה. אף אני אעשה זאת לכם."?
תשובה: הקב"ה מגלגל את הדברים, ופעמים גם דברים טובים יוצאים לא על ידי צדיקים גמורים. אלא דברים אלוקיים גדולים, והלבוש שלהם הוא לבוש חילוני. גם יסוד מלכות ישראל יצא מרות ובועז, ומקודם לידת פרץ וזרח, שהיתה לידה משונה. יש להוסיף שלא כל העוסקים בהקמת המדינה לא שמרו תורה ומצוות, היו בניהם גם שומרי תורה ומצוות. לצערינו, זאת היתה חולשה של הציבור הדתי שלא התעורר אחר הצהרת בלפור לעלות בהמוניו ארצה, ונדחפו לתחום הזהאנשים שאינם דתיים. באותה תקופה, התחום הלאומי היה חזק, אז היה איכפת מכבוד הארץ והאומה. היום יש חלק מהציבור החילוני שלא מתעניין כלל בנושאים הלאומיים. החינוך החילוני שהתנתק ממורשת ישראל, התנתק גם מהלאומיות וארץ ישראל. ההשגחה האלוקית סיבבה והגיע "זמן פקידה", להשיב את ישראל ארצה, וזה התגלה על ידי האנשים שפעלו בצד החומרי. הרב קוק זצ"ל כותב שתהליך הגאולה יהיה קודם כל בצד החומרי, ואחר מכן (נזכה שלא ירחק היום), הצד החומרי יתעלה ויתקדש. נכון שזהו לא מצב אידאלי, אך זה תוצאה מכל שהציבור שלנו היה רדום אחרי הצהרת בלפור. היו אדישים ונשארו בגולה, וכתוצאה מכך היתה שואה. גם היוצאים ממצרים, לא כולם היו צדיקים. הרוב נשארו במצרים, וגם אלו שעלו חטאו בעגל, במרגלים וכו', אבל נגזר על הדור הזה להיות "דור הגאולה". יש כמה צדיקים, שבשבילם שווה כל המהלך. ולכן אל יפול לב המאמין שחלק מהציבור לא חי חיי קדושה. בשביל אלו שחיים חיי קדושה היה כדאי כל המהלך. נקווה שלא ירחק היום ועם ישראל יכיר וידע מהי הדרך הנכונה, ואז נזכה שכל הנהגת המדינה תהיה בצורה אחרת.
שאלה: קבלת נעליים גורמות למריבה?: חבר נתן לי במתנה זוג נעליים, ואיזה מישהו אמר לי לא לקחת במתנה כי נעליים ספציפית זה גורם למריבה, האם יש אמת בדבר?
תשובה: אינני מאמין בדבר מיסטי כגון זה.
שאלה: הפסק תפילת עמידה בגלל כעס: מעדתי בתפילת העמידה. כעס גדול כבש את יצרי וגרם לי להפסיק מתפילתי ונזקקתי לשבת מספר דקות להרגע ושוב לחדש את תפילתי. האם טוב שכך עשיתי, או שמא עלי לתקן בדרך אחרת ולכפר על כך שכשלתי בתפילתי בפני בוראי, ואיך עלי לנהוג בעת צרה שכזו?
תשובה: אם אדם לא מסוגל להתפלל מותר להפסיק עד שירגע ויחזור לתפילה ראויה. כמובן שאסור לדבר או לעשות מעשים שגורמים לזילזול בתפילה. עצם ההפסקה בשקט שנועדה לאפשר את המשך התפילה מקודשת ונחשבת לתפילה בעצמה. כדאי לברר עם עצמך בכל זאת שהכעס הוא מיותר וחסר ערך כדי שלא תגיע לכך פעם אחרת.
שאלה: הדלקת נרות לאחר הדלקה אחרת: האם מותר לאישה להדליק את נרות השבת שלה על צלחת מגש בהם דולקים כבר נרות שבת שאחרת הדליקה?
תשובה: המדליקים נרות שבת באותו מקום כגון בחורי ישיבה או בנות המדליקות בחדר האוכל אחת תברך והשאר ידליקו בלא ברכה, וה"ה כלה השובתת אצל חמותה ומדליקים באותו מקום החמות תברך והכלה תדליק בלא ברכה.
שאלה: שינוי צבע של כוס בשבת: קבלתי במתנה כוס לקפה מילדי והיא בעלת תכונה מעניינת - כאשר שופכים לתוכה את המים החמים צבעה משתנה מכוס בצבע שחור לתמונת צבע של ילדי. הדבר מתאפשר בגלל שכבת פלסטיק דקה ושחורה שעוטפת את הכוס (שעליה מודפסת התמונה הצבעונית). כאשר מוזגים את המים החמים משתנה צבעה של השכבה והופך לשקוף כך שניתן להבחין בתמונה המודפסת מעל הכוס (תכונה טרמית). לאחר סיום שתיית הקפה הכוס חוזרת ל"צבעה" השחור (בגלל התקררותה). עלי לציין שעל ידי עיון ניתן להבחין בקוים כלליים בתמונה גם לפני שפיכת המים החמים. אלא שהתמונה חשוכה מאוד ומרחוק הכוס נראית כשחורה לגמרי. האם ניתן לשתות שתייה חמה מכוס זו בשבת?
תשובה: מותר, הואיל וזה רק הסרת מניעה של הראיה, וזה לא יוצר ציור או מוחק משהו.
שאלה: השקעה בכלכלה זרה: האם על פי ההלכה מותר לאדם יהודי להשקיע בכלכלה זרה לרבות מניות בבורסה, רכישת קרקעות ואגרות חוב ממשלתיות זרות?
תשובה: אין ספק שעדיף להשקיע בכלכלה ישראלית שנאמר "או קנה מיד עמיתך" - עמיתך קודם. אך אין איסור להשקיע בכלכלה זרה כשסיכויי הריוח הריאליים שם גדולים בהרבה מסיכוייו בחברה ישראלית בצורה משמעותית (יש אומרים 33  ויש אומרים 20 ).
שאלה: מס עקיף לאזרחים עניים : האם על פי ההלכה מותר להטיל מס עקיף על אזרחים מיעוטי יכולת המוגדרים עניים (מתחת לקו העוני)?
תשובה: קו העוני אינו בהכרח הקו שהתורה קבעה. עני מהתורה הוא מי שאין לו לחם לאכול בגד ללבוש וקורת גג מעל לראשו. על עני כזה אין להטיל מס מכל סוג שהוא. אולם מי שיש לו לחם בגד ודירה אלא שהוא פחות מהממוצע הוא אינו עני וניתן להטיל עליו מסים.
שאלה: אי אפשר לכוון המיטה: מה עושים כאשר אי אפשר לכוון את המיטה של הזוג כאשר ראשם לצפון ורגליהם לדרום כנפסק בשו"ע בגלל התנאים בחדר?
תשובה: לא ניתנה תורה למלאכי השרת.
שאלה: הדליה על מוטות בשביעית: האם מותר להדלות עגבניות גפנים על מוטות בשביעית לצורך גידול?
תשובה: הדליה היא פעולה שבאה להציל את הפירות, אחרת הגפן תפגע, וכמו כן העיצוב על כן נהוג להתיר מלאכה זו. אולם צריך ברור מיוחד בכל חלקה האמנם הפעולה באה לשם הצלת הפרי. בברכת התורה והארץ הרב יהודה הלוי עמיחי
שאלה: כשרות טובה על תה צמחים: האם תה צמחים בטעם פירות יער (שנפוץ בהם תולעים כגון תותים, אוכמניות ופטל) צריכה להיות לו כשרות טובה, או האם מאחר והתיון עבר תהליך ארוך והוא במצב מיובש לא צריך לכתחילה כשרות טובה?
תשובה: בד"כ התה הזה נמצא בתוך שקיות שאין יוצא מהם אלא טעם בלבד, על כן אין חרקים בכוס תה שהשתמשו בעלים מסוג זה ששאלת. בעלים שאינם בשקיות יש להכניס בשקיות ולהשתמש בהם. בברכת התורה והארץ הרב יהודה הלוי עמיחי
שאלה: היחס לחילוניים בעולם: מה יעשה הבן שנולד להורים חילוניים לחברה פתוחה לחיי הפקרות בלי שום שמץ יהדות, מה הוא אשם בכך, ומה התפקיד שלו בעולם, והאם הוא יענש על חטאיו, או שמא לא מקפידים איתו כמו על דתיים? האם כל חילוני בתוך תוכו מודע לכך שהתורה היא האמת והוא מתעלם מכך, או שמא הוא תינוק שנשבה גמור וזה ממש לא באשמתו?
תשובה: כלל גדול הוא שהקב"ה דן כל אחד לפי הנתונים שקיבל ולפי יכולתו להתגבר על המובן בשכלו בהבדל בין טוב לרע. ישנם המתנהגים כחילונים שמודעים לאמיתות התורה ברמה מסויימת ועליהם להתאים את התנהגותם לאותה רמת ידיעה, וישנם שגם את זה לא מבינים כי לדעתם הדת המצאה שהמציאו אנשים. אמנם גם הם מבינים שאסור לשקר או לעשות רע לאחרים כי הכרת הטוב כערך ידועה לכל אחד ואחד.
שאלה: חצאית עם עבודה זרה?: קניתי חצאית מחנות של בגדים מהמזרח הרחוק וכשהגעתי הביתה בעלי הסב את תשומת ליבי לכך שעל החצאית מצויירים גמלים ופילים. עלתה לנו השאלה האם לחצאית יש דין של עבודה זרה (שהרי היא יוצרה בהודו וידוע שפילים זה חלק מהעבודה זרה שלהם) או שציורי הפילים משמשים רק לקישוט, ומה עלי לעשות עימה?
תשובה: איני בקיא בפולחנם של עמי המזרח ואיני ידע אם הפיל הוא אכן ע"ז. לדברייך שהפיל הוא ע"ז אינך רשאית ללבוש בגד זה. אולם כדאי לברר אצל מבינים בנושא.
שאלה: לעלות לארץ במחיר הקרבה רוחנית?: שאלה זו נמסרה ע"י בן דוד מחו"ל. האם יהודי צריך איזה שהם סימנים בכדי להחליט לעשות עליה? אני יליד חו"ל בן 45 נשוי 3. מקצועי הוא משגיח כשרות. יש לי פרנסה טובה, נוחיות, חברים. אני עובד מעט שעות בסך הכל, ולכן יש לי יותר זמן לקיים מצוות וללמוד תורה מאשר יהיה לי בארץ. בנוסף בארץ להערכתי לי מאוד קשה להתפרנס במקצועי כיון שהשכר הוא לא גבוה וגם העבודה דורשת הרבה יותר שעות וגם מאמץ. יהיה לי הרבה פחות זמן לקיים מצוות וללמוד תורה. אינני יודע אם במצבי עדיף לעשות עליה או לא. ואם כן אז מתי לעשות עליה? עכשיו או לאחר זמן. איזה סימנים אני צריך לקבל בכדי לדעת האם לעלות, ואיזה סימנים אני צריך לקבל בכדי לדעת מתי לעלות.
תשובה: במצב הזה הנכון להתעכב עוד זמן בחו"ל ולחסוך ולצמצם בהוצאות ולהשקיע את הכסף בקנית דירה בארץ ישראל. ובזה להראות את ההחלטה לעלות כאשר הדבר יתאפשר. וכאשר תמצא לו עבודה סבירה בארץ אז עליו להזדרז ולעלות.
שאלה: העתקת התורה בכתב יד: האם מותר להעתיק את התורה בכתב יד (לא כתב מרובע) למחברת, המטרה היא לימוד ושינון. אם כן אז כיצד לכתוב את שמות הקודש, האם ללא שינוי?
תשובה: לצורך לימוד בלבד מותר, ואת שם ה' תכתוב בצורה ה'.
שאלה: העלאה לתורה לבן גוי: ראיתי תשובה כי ילד שאביו גוי מעלים לתורה בשם "בן אברהם", האם הכוונה היא גם במקרה שהילד איננו גר?
תשובה: ודאי שלא, אלא הכוונה לגר שהתגייר והוריו נשארו גויים, שאז ילד כזה אינו מיוחס על שם אביו אלא קוראים לו בשם בן אברהם, והכוונה בן אברהם אבינו שהיה מגייר גרים.
שאלה: אחריות על פינת חי בשבת: נער שאחראי על פינת חי נסע לשבת ושכח לבקש ממשהו שיחליף אותו. האם מותר לו בשבת להתקשר למשהו לבקש שיאכיל את החיות, כי אחרת הם לא יאכלו ועלולים להצטער או אפילו למות, ואם לא האם ניתן לבקש מגוי להתקשר כי זה שבות דשבות במקום צער בעלי חיים, למרות שלא ברור אם ירימו את הטלפון בצד השני?
תשובה: אם החשש שימותו הבעלי חיים, זה צער בעלי חיים במצב מיתה שדוחה איסורי דרבנן (להתקשר). ומצד הספק שאולי לא יענו אין לאסור, ואתה יכול בעצמך להתקשר.
שאלה: גמרא בספר או מחשב?: ברצוני לדעת מה דעת הרב בנושא של שימוש במחשב בלימוד הגמרא? הדבר נפוץ היום ואני רוצה לדעת האם הוא ראוי או שמא עדיף ללמוד בשיטה הישנה של פתיחת הספר אף אם זה לוקח יותר זמן? אודה לרב אם אקבל מקורות בנושא.
תשובה: יש להעדיף את מה שמקדם יותר בלימוד התורה. טוב להשתמש במחשב באם הוא מסייע ללימוד. כל הכלים החדשים הלא הם יצירה אלוקית. והם נוצרו להשתמש בהם לעבודת ד'. אך אם אדם חש שכאשר הוא לומד גמרא בספר הוא מרגיש יותר שייכות לקודש כי כך למדו אבותיו, זה גם שיקול שיש להתחשב בו.
שאלה: כשרות בבית הארוסה: בבית הורי הקפדתי תמיד על הכשרים מהודרים ובכל מקום שהייתי השתדלתי להקפיד ע"כ גם מיחוץ לבית. בבית ארוסתי אוכלים גם הכשרים שאינם מהודרים. האם אני יכול לאכול שם בלי חשש, או שעלי לבקש שיכינו כאשר אני מגיע אוכל רק בכשרות מהודרת, או שבזמן הארוחה עלי לברר מה בכשרות שאני נוהג לאכול ומה לא, ופשוט לאכול רק חלק מהדברים (מה שיכול להיות לא נעים גם לי וגם לה למשפחתה), האם יש בזה הבדלים בין חלבי לבשרי? האם נכון לדרוש מארוסתי שלאחר החתונה תקפיד גם היא על הכשרים מהודרים, כפי שגם אני נוהג ורוצה להמשיך לנהוג גם לאחר החתונה?
תשובה: אם הורי ארוסתך יקבלו בהבנה את רצונך והם יהיו מוכנים ללכת לקראתך ולקנות רק הכשרים מהודרים כאשר אתה מתארח אצלם. אזי מן הנכון לבקש זאת מהם ישירות ולא תצטרך בכל פעם להתפתל ולהסתבך. ואם הורי ארוסתך לא ירצו ללכת לקראתך הייתי מציע שתתייעץ עם רבותיך על מה להקפיד ועל מה להקל כאשר אתה מבקר אצלם. לא ניתן להכנס לפרטים במסגרת זו. ולאחר החתונה יש להניח שבמשך הזמן גם אשתך תרצה להקפיד כמוך, אין צורך לדרוש זאת ממנה בתחילה, זו יבוא מאליו לאחר זמן.
שאלה: קניית חלה לשבת: הביאור הלכה כותב שלא טוב נוהגות הנשים שקונות חלות אצל האופה. האם הסיבה לכך היא כי החלות האלה נראות כמו חלות של יום חול ואין בזה משום כבוד שבת, או שגם אם החלות יהיו מיוחדות בכל זאת חייבות הנשים לאפות בעצמן כדי לקיים מצוות הפרשת חלה ע"מ לתקן את החטא?
תשובה: כפי שכתבת, כדי לקיים מצוות הפרשת חלה ע"מ לתקן את החטא. ולכן גם אם החלות יהיו מיוחדות בכל זאת יש עניין שהנשים יאפו בעצמן.
שאלה: חתונת נכד ביום היארצייט: האם יש מגבלה הלכתית לנישואי נכד ביארצייט לסבתו?
תשובה: לנכד עצמו אין מגבלות אולם לקרובי המשפחה בני ובנות הסבתא יהיו מגבלות באשר להשתפותם בשמחה, אם החתונה תתקיים בליל יום הזכרון לסבתא.
שאלה: משחק ביד אליהו: לפני זמן מה הלכתי ליד אליהו ואזלו הכרטיסים. הייתי מוכן לשלם 50 יותר ממחיר הכרטיס, אולם כאמור כל הכרטיסים אזלו. לבסוף הצלחתי להכנס מבלי לשלם ועמדתי במדרגות (ולא ישבתי בכסא שאליו נמכרים הכרטיסים). האם אני חייב לשלם למרות שלבעל המקום לא שום נזק כספי (כאמור כל הכרטיסים נמכרו), ואני מצד עצמי נסיתי לקנות וגם לבסוף עמדתי רק במדרגות ולא ישבתי בכסא, או שאני פטור משלם מהטעם של "זה נהנה וזה אינו חסר"?
תשובה: כניסה ליד אליהו בעת ארוע מחייב בת גם כאשר אזלו הכרטיסים והנך עומד ולא תופס מקום ישיבה, שכן הנך נהנה מהאולם ומן הארוע המתקיים בו. אין מקרה זה דומה למקרה שהובא בב"ק כ' "זה נהנה וזה לא חסר פטור" שכן שם מדובר במשתמש בבית שאינו מיועד להשכרה וכן אין להחשיב את ההנאה ממנו כהנה ממונית המחייבת בת אולם במקרה שלנו הרי הנך נהנה מדבר שיש לו ערך ממוני שגובים עליו ת העובדה שאין גובים על מקומות שאינם מקומות ישיבה היא בגלל שלא רוצים שיכנסו לשם עוד אנשים, ולא בגלל הסכמה. למעשה נראה, שלמרות שהכניסה היא אסורה ובכלל "לא תגזול" וראוי לעשות על כך תשובה, הנך פטור מת שכן בעלי האירוע מתייאשים מגביית הת מכל ה"מתפלחים" למיניהם. הרב חננאל פאטשינו.
שאלה: "מניין רחוב" במוצאי שבת: אני גרה בישוב קטן, כ-10 משפחות. המרחק מהבית שלנו לבית הכנסת גדול (20 דקות). לעיתים, במוצאי שבת, או בערבי חול, הגברים שבשכונה רוצים להתארגן למניין מצומצם בפינת הרחוב. מה דעת הרב על כך? אציין שהרחוב, יחסית שקט בשעות אלה. לא עוברים ילדים, ולהבדיל, זה לא ליד פחי אשפה וכדומה.
תשובה: אם יש רב במקום יש להפנות את השאלה אליו כי כל מקום שונה מחברו. במשנה שנינו שתפילה ברחובה של עיר לא נחשבת כדבר מכובד ורק בתעניות ציבור עשו זאת כדי להדגיש את המצב הקשה בו המתפללים שרויים. בשעת דחק אם יש חשש שבגלל המרחק לא כולם יתפללו במנין, אם בכלל, יש אולי מקום לשקול תפילה כזו עפ"י קביעתו של המרא דאתרא, במוצ"ש יש להקפיד שלא יתפללו לפני צאת השבת.
שאלה: השלמת מנין לחירש ואילם: האם חירש או אילם יכולים להשלים למניין?
תשובה: כשח דיברו על חירש ואילם התכוונו למקרים שנפגעו חושים אלו מלידה, וזה פוגע גם בצד המנטלי, ואדם זה נחשב שוטה. אבל היום שיש אפשרות ללמד אנשים אלו, ניכרת חכמתם (כגון: יכולים לכתוב, מגיבים לדיבור איתם על פי ראיית סימני השפתיים). ולכן אם ניכר שלמד וידע, נחשב פיקח, ואפשר לצרפו למניין.
שאלה: חילול ה  - מושג נפוץ מדי?: "כל בית ישראל מוזהרים שלא לחלל את השם", המצווה שמנויה בספר המצוות לרמב"ם ובספר החינוך מייחסת את חילול השם לכלל ישראל ולא ל"חובשי הכיפות" או בני הישיבות. האם אנחנו הדתיים מצוווים במצווה זו יותר משאר האנשים? חילול השם נחלק לשלשה חלקים שניים מהם כוללים ואחד פרטי: א) בעבירה באונס, חייב למסור את נפשו ויהרג ואל יעבור ועבר ולא נהרג חילל ה, ב) בעבירה במזיד, באופן שיש בה חילול השם, כגון שעושה להכעיס, ג) באדם חשוב שבני אדם למדים ממנו. השאלה היא כיצב ועל מה מסתמכים אותם רבנים שמייחסים "חילול השם" לדברים "פעוטים" שעושים דתיים מתחזקים או אפילו בני ישיבות שנופלים, קראתי באחד הספרים שאדם חובש כיפה שלא שילם לבעל המונית שבה הוא נסע עובר על חילול השם, חובש כיפה שנכנס למועדון עם כיפה עובר על חילול השם, חובש כיפה שעובר באדום עובר על חילול השם, חובש כיפה שמרים את קולו על אשה מבוגרת זה חילול השם. לעניות דעתי אדם שלא בהגדרה של אדם חשוב, כלומר רב גדול עם תלמידים רבים ששמו נפוץ בארץ ובעולם לא עובר על חילול השם כי אינו מייצג את ה בעולם! אשמח אם הרב יוכל להשיב ולהרחיב את תפיסתי בנושא זה ומהיכן נובע השימוש התדיר במטבע הלשון של חילול השם, וכמובן אם תפסתי והבנתי מוטעת או חלקית אשמח לשמוע (אם אפשר להביא מקורות)?
תשובה: נכון הוא שחילול השם במובן החמור הוא בעיקר ע"י אנשים גדולים. אבל יש סוג של חילול השם שיכול להיות גם אצל בינוניים כמו התנהגות מכוערת ושפלה עד שהיא בולטת והיא מצטרפת להתנהגות דומה של חבריו לדיעה. כמו שיש הרבה יורדים מן הארץ שמוצאים שם רע על ישראלים בהתנהגות שאינה מקובלת בחוץ לארץ אצל בני תרבות. ולהבדיל בארץ ישנם בחורים הלבושים לבוש של בני ישיבות והם מתנהגים בדרך שמתאימה לנערי רחוב ובזאת הם מוציאים שם רע על אלפים טובים ויקרים. אמנם ברור שגם התנהגות של בחור איננה מקבילה לחילול השם של אדם גדול אבל היא מצטרפת עם התנהגות דומה של עשרות כמוהו לחילול השם ציבורי. אבל צריך להזכיר שיש גם הרבה קידוש השם של בחורים בעלי הופעה דתית. בזמן ההתנתקות כאשר ישבתי במשרד המשטרה לדבר לטובת עצורים אחדים, אמר לי הקצין במקום, שבחורים אלה בחורים נהדרים והלואי שהבן שלו יהיה כמוהם.
שאלה: אוצר בית דין והיתר מכירה: לדעת הרב קוק אין אפשרות לעשות אוצר בית דין ללא היתר מכירה (כך משמע במשפט כהן סימן ס"ז ובאגרת שי"ג ), אם כן איך יתכן שכל רבני זמננו שבאים מבית מדרשו של הרב קוק מעדיפים לסמוך על אוצר בית דין ולא על היתר מכירה?
תשובה: כידוע גדול תלמידי הרב קוק זצ"ל, במצוות התלויות בארץ, היה מו"ר הגר"ש ישראלי זצ"ל, והוא פרסם דבריו בחוות בנימין ח"ג סי' צח, והנחה את תלמידי הרב קוק זצ"ל כיצד מתישבים הדברים שלכתחילה יש לעשות אוצר בית דין בלא היתר מכירה. עיי"ש. לפלא בעיני כיצד יש היום רבנים שלא שומעים בקול הרב קוק זצ"ל ומבאר דרכו במצוות התלויות בארץ הגר"ש ישראלי זצ"ל. בברכת התורה והארץ הרב יהודה הלוי עמיחי
שאלה: היחס לגברת חנה קהת: כיצד יש להתייחס לגב חנה קהת, לדוגמה יש לה קורס על פמניזם ויהדות אשר משודר במסגרת האוניברסיטה המשודרת של גלי צה"ל. האם יש להימנע מלשמוע תוכנית זאת?
תשובה: צריך לבדוק מה תוכן הדברים, האם הם מוצגים בצורה מדעית אובייקיטיבית או בצורה סובייקטיבית חד-צדדית ברוח מאמרה בחנוכה, לדוגמא, בו תקפה את החשמונאים ואת חכמינו שלא כהלכה.
שאלה: חסה וכרוב "גוש קטיף": 1. האם יש הבדל בין החברות השונות שמספקות תוצרת "גוש קטיף" ללא תולעים, מבחינת צורת הגידול,נקיות התוצרת וכו? 2. ומדוע חלק מהחברות מציינות שמספיק לשטוף תחת זרם מים חזק וחלקם דורשות השריה במי מלח סבון חומץ שטיפה במים, אם התוצרת נקיה מחרקים מדוע צריך מי סבון וכו, ואם החשש הוא רק לזבובונים בין העלים מדוע לא מספיק לשטוף את העלים במים בלבד להסיר את הזבובונים? 3. שמעתי שיש שאומרים שכרוב מתוצרת "גוש קטיף" אין צורך לנקות לבדוק האם זה נכון?
תשובה: 1. יש הבדלים בצורות הגידול, ההפקדה והבדיקות בין החברות השונות. 2. החשש הוא מזבובים ועכבישים שנופלים לתוך הירק. פעמים יש הדבקה מסוימת בין הירק והחרק, ועל כן שטיפה חזקה במים מועילה, גם המי סבון עוזרים לנקוי, אבל באמת עיקר הנקוי הוא על ידי השטיפה החזקה במים. 3. לאחר שטיפה אין צורך בבדיקה. בברכת התורה והארץ הרב יהודה הלוי עמיחי
שאלה: הקלות באכילה לפני שחרית: האם ניתן להקל בחישוב עלות השחר לצורך אכילה לפני שחרית, למשל דקות רגילות ולא זמניות או חישוב 72 דקות במקום 90 דקות, כרגע ההבדל מאוד משמעותי לגבי?
תשובה: היות ולפי הרמב"ם איסור אכילה לפני תפילה הוא דאורייתא, יש להחמיר בזה. יש לוחות הכותבים במפורש את זמן עלות השחר, כשעה לפני הזריחה. זה לא קשור לבעייה העקרונית, האם מחשבים את שעות היום המוזכרות בתלמוד מהזריחה ועד השקיעה או מעלות השחר ועד צאת הכוכבים. עלות השחר, לכל הדיעות, זהו זמן שיש אור במזרח. ואכן, כל יום זה משתנה.
שאלה: תפילה לחתן ביום החתונה: אילו תפילות מוסיפים חתן וכלה בנוסף לתפילות הרגילות ביום החתונה?
תשובה: אין ביכולתי להעתיק לך את כל התפילות שיש לחתן ולכלה, אבל ישנם ספרים שבהם מרוכזים תפילות לעניינים שונים מכל גדולי הדורות ושם תמצאי את מבוקשך.
שאלה: פירושים על החלומות: למדנו כי נביאים היו מקבלים את הנבואה בחלום (תמונות) ולא באמירה, והיה בחכמתם לפרש זאת, ולנבא לנו את העתיד. היום, ספורי החלומות רווי בפירושים, האם אפשר להישען על הפירושים הללו, הם אמת, ואם כן, הפרוש הוא פרטי או כללי, וכן דבר נוסף, מדוע נבואה לא יכולה לבוא מאשה, מה חסר בה?
תשובה: א) הנבואה דומה לחלום אך שונה ממנו והיא מעולה מאוד בביטחון הגמור שבה וכן במסרים הברורים ללא ספק. וכבר אמרו חכמים חלום אחד משישים בנבואה. ב) אשה יכולה להיות נביאה וידוע שהיו נביאות כמו מרים דבורה וחולדה ועוד. אמנם בזמן הנבואה היה הנביא מזדעזע מאוד וכמעט וחושיו נהרסים. על כן אחת מתכונות הנבואה היתה גבורה גופנית וידוע שבדרך כלל נשים אינן חזקות כל כך באופן פיזי. אבל אין בזה שום ענין עקרוני, שנבואה היא לגברים דוקא.
שאלה: תפילה ליד בנים: לפני כמה ימים התפללתי בחוץ ואז עבר בן לידי. האם אני צריכה להפסיק להתפלל, האם מותר בכלל להתפלל ליד בנים?
תשובה: מותר להתפלל ליד בנים, אולם כשיש מנין טוב שתהיה מחיצה בין בנים לבנות.
שאלה: הקשר בין פנחס לאליהו: אליהו הנביא נלקח ב"מרכבות אש" (כמו שכתוב בתורה) ולא מצאו שום עדות בתנ"ך לכך שאליהו הנביא מת או שהנשמה נלקחה מגופו. אז איך אומרים שפנחס הוא גלגולו או שורש נשמתו של אליהו הנביא, הרי כדי שהנשמה תעבור גלגול היא צריכה לצאת מהגוף הקודם (ואז הגוף מת), ולעבור לגוף חדש (גוף שנולד)?
תשובה: לא נזכר שפנחס הוא גלגול של אליהו אלא שפנחס האריך ימים והוא בעצמו אליהו הנביא. כל זאת על סמך דמיון רב שיש בין שני אישים, קנאות לכבודם של ישראל ולכבוד התורה, פנחס כהן ואליהו מקריב קרבן, אליהו נקרא בספר מלאכי מלאך הברית, ולפנחס נכרתה ברית מאת ד' ועוד. אמנם יש הרבה דיעות בח שלא הסכימו לכך וסברו שאליהו היה משבט גד או בנימין ולא כהן.
שאלה: משיח בערב שבת: שמעתי שהמשיח לא יכול לבוא בלילות ובערבי שבתות וימים טובים, האם זה נכון?
תשובה: הגמרא במסכת עירובין (מג ב) אומרת שאליהו הנביא יבוא יום לפני בואו של המשיח, ומאחר ש"מובטח להן לישראל שאין אליהו בא לא בערבי שבתות ולא בערבי ימים טובים" כדי שלא יצטרכו לעזוב את ההכנות המרובות לשבת ולקבל את פני אליהו, לא יבוא המשיח, לדעה זו, בשבת וביום טוב אבל בערבי שבתות וימים טובים הוא יכול לבוא שאף שיש הכנות מרובות לשבת הרי כשיבוא המשיח כל האומות יהיהו עבדים לישראל ויכינו להם את על צורכי השבת.
שאלה: לברך בחתונה רפורמית : אחותי עתידה להתחתן בחתונה רפורמית. וביקשה ממני לברך את אחת הברכות מתחת לחופה, האם מותר לי לברך את אחת משבע הברכות? וכן האם הקידושין תקפים, והאם במקרה ואחותי תיפרד יהיה צורך בגט? הקידושין עתידים להתנהל כך: 1) יוחדו שתי עדות (נשים). 2) גם החתן וגם הכלה החליפו טבעות. 3) תוך כדי שהחתן אמר "הרי את מקודשת לי" הכלה אמרה "הרי אתה מקודש לי". 4) סוף המשפט היה "כמורשת משה וישראל" במקום הנוסח המקובל.
תשובה: נישואים כאלו,כפי שתארת בשאלתך אינם תקפים על פי דת משה וישראל, וממילא לא השתנה מעמדם האישותי. לאור זה כל שם שמים שיאמר בנסיבות אלו הרי הוא לבטלה ובוודאי שאסור לברך ברכות הנישואים ב"חתונה" זו. כמו כן השתתפות ב"חתונה " זו יש בה משום חיזוק ידי עוברי עבירה. לענין גט, בית הדין יחליט כאשר יבדוק את הפרטים שנעשו. מקורות לעיון: שו"ת ריב"ש סימן ו וכן איגרות משה אבן העזר א סימנים עו עז. הרב יהודה אודסר
שאלה: חומרת בגידה בנישואין: ידוע חומרת בגידתה של אישה בנישואין. אך מה קורה אם גבר בוגד?
תשובה: ראשית, בעל שבוגד באשתו, עובר (מן הסתם) על איסור חמור של בא על נידה לכל הפחות! ואם הוא בוגד עם אשת איש איסורו ועונשו חמורים עוד יותר. כמובן שהוא עובר גם על בן אדם לחברו כלפי אשתו, בפגיעה בנאמנות, ומצער אותה ועוד. לגבי תוצאות המעשה, אכן אינו דומה בזה איש לאשה: אשת איש שבא עליה גבר אחר נאסרת על בעלה, ואילו בעל שבא על אשה אחרת לא נאסר על אשתו. (טעמו העקרוני שייך לזה, שמעיקר הדין לגבר מותר לשאת שתי נשים, ואילו אשה אינה יכולה להנשא ליותר מבעל אחד). אמנם יש לדון כאן בעילה לתביעת גירושין משום 'רועה זונות'. זאת אומרת, בעל שמלבד אשתו מקיים יחסים עם נשים אחרות. האם ובאלו מקרים אשתו רשאית לדרוש גירושין ממנו. בענין זה, עיין רמ"א אבן העזר סימן קנד סעיף א המחייב גירושין ב'רועה זונות'. ובמקור הדין וטעמו. ובסי' עז בחלקת מחוקק ס"ק ל"ג על 'רועה זונות' כגורם לטענת 'מאיס עלי' של האשה. ובפסיקה למעשה: בפסקי דין רבניים חלק א' עמ' 141 על הטעמים והיישום שלהם. וחלק ז' עמ' 73 על העיקר בטעמים. ובחלק ח' עמ' 126 ועמ' 225. והמסקנות בעמ' 254 5. ובדברי הגר"ש ישראלי זצ"ל עמ' 280 בטעם העיקרי. ובחלק ח' עמ' 322 על שאר דיני הממונות שביניהם. הרב אחיה ליפשיץ
שאלה: קיזוז עצמי מנזקים שנגרמו לי: אני נוהג לנסוע הרבה באוטובוסים. קרו לי כבר הרבה מקרים בהם אוטובוסים אחרו לאחר שלא יצאו בזמן, וכתוצאה מזה נגרם לי הרבה בזבוז זמן יקר. ולא עוד אלא שלפעמים אני נוסע בשני אוטובוסים ואני מתכנן כך שכשארד מהאוטובוס הראשון לא אצטרך לחכות הרבה לאוטובוס השני, אבל כשהאוטובוס הראשון אחר לצאת, יצא שאחרתי גם את האוטובוס השני. קרה המקרה בו אוטובוס הגיע מלא ולכן הנהג פתח את הדלת האחורית כדי שנוכל לעלות משם. עד שלא הספקתי לשלם בגלל הצפיפות, נצרכתי כבר לרדת מהאוטובוס. האם אני חייב לשלם עבור נסיעה זו, או שאני יכול להתחשבן עם החברה ולא לשלם, בגלל שגם החברה גרמה לי נזקים והרבה עוגמת נפש?
תשובה: אמנם אין זה תקין שהאוטובוס מאחר אך אין לך שום תביעה ממונית כלפי החברה. בודאי שתביעת עוגמת נפש אינה תביעה ממונית, אלא אף אם התביעה היא בעקבות הפסדי זמן עבודה וכדומה שהוא הפסד ממוני, אין הם חייבים לך כסף, שכן כל עוד לא עלית לאוטובוס ושילמת אין הם מחויבים לך לשום דבר שהרי לא סכמו עמך באופן ישיר שיבוא להסיע אותך, וממילא לא יעלה על הדעת שתיסע בפעם אחרת ללא לשלם. לתוספת ביאור נזכיר את דברי המשנה בפרק שישי של ב"מ "השוכר את האומנין והטעו זה את זה אין להם זה על זה אלא תרעומת שכר את החמר ואת הקדר להביא פרייפרין וחלילים לכלה או למת ופועלין להעלות פשתנו מן המשרה וכל דבר שאבד וחזרו בהן מקום שאין שם אדם שוכר עליהן או מטען", כאשר משמעות העניין היא שבדיבור בעלמא אין שום מחויבות בין הצדדים אא"כ נגרם נזק, אך החיוב כאשר נגרם נזק הוא רק אם באמת היה סיכום בין הצדדים. אף אם נחשיב את פרסומי לוחות הזמנים של החברה כהתחייבות וסיכום, עדיין אין זה אומר שכוונתם היתה להתחייב גם על איחור עקב פקקים וכדומה. אשר לזאת אינך יכול לדעת ממה נגרם האיחור ולא ברור שיש לך תביעה עליהם, ומדוע שתוכל לנסוע ללא ת הרב חננאל פאטשינו.
שאלה: פריטת כסף מקופת צדקה: האם מותר לפתוח קופת צדקה בביהכנ"ס על מנת לפרוט ממנה כסף קטן, עבור קיוסק, או שמא צריך להתנות תנאי בעת השמת הקופה בבית הכנסת שיהיה ניתן לפרוט ממנה?
תשובה: מותר לפרוט מכספי צדקה ואין צורך להתנות, אך מן הראוי שהדבר ייעשה בנוכחות שני אחראים על הקופה כדי להסיר לזות שפתיים.
שאלה: דמי תיווך שלא נאמרו במפורש: האם אני זכאית לקבל דמי תווך על דירה שהצעתי לקונה ונקנתה על ידו, אולם לא אמרתי בפרוש לקונה שברצוני לקבל דמי תווך על הצעתי וקיויתי שהוא בעצמו יבין שעליו לשלם עם גמר העיסקה וקניית הדירה. ברצוני להדגיש שרק ממני נודע לקונה שהדירה עומדת למכירה.
תשובה: מן הראוי שישלמו לך בין ½ ל3 4 אחוז דמי תיווך ע"פ גודל העיסקה. הרחבה: מפורש ברמ"א בחושן משפט סוף סימן פז ש"שדכן" הוא כיורד לשדה חברו ברשות ועל המשתדכים לשלם לו על עבודתו, ושם בגר"א שהדין דומה בסרסור (מתווך), וכן מופיע בעוד מקורות. יסוד הדברים שאדם לא עושה עבודה שמקובל לקחת עליה כסף בחינם, ואדם שרואה שעושים עבורו כזו עבודה חייב להודיע מראש, שאינו מוכן לשלם על כך אם זהו רצונו, ואם לא עשה כן עליו לשלם על העבודה שעשו עבורו. (כך מוכח בגמ' בסוגיית הגמ' ב"מ דף פג' ובראשונים שם). על אף האמור לעיל מסיבות נוספות חשבנו שיש לשלם מעט פחות מן המקובל, ולכן נקבנו בשיעור זה. הרב ישראל גנץ.
שאלה: ביטול זכות וטו של רב: לפנים היינו קבוצה קטנה בת 80 איש. זו היתה קבוצה מצומצת מאוד וצומחת, שמתחילת התהוותה נתנה לרב ישובנו זכות וטו בועדת קליטה. כיום אנחנו מונים פי 6. הציבור מבקש לערוך שינוי וכמובן לשתף את הרב באופן קבוע אבל עם זכות הצבעה שווה לשאר חברי הועדה. ההרגשה התעצמה בקרבם ושל קודמים להם כי עבודת ההתנדבות שלהם נעשית לריק וכל דבריהם לבטלה ובעצם אפשר להשאיר למעשה את ההחלטה בידי הרב בלעדיהם. ומכיוון שהתושבים רוצים להשפיע ולתת ביטוי לגווני התושבים ומשקל לעצם שליחותם בקהילה הגדולה נראה לנו שהשינוי מתבקש. האם יש כאן בעיה של פגיעה ברב, איך לעשות זאת או בכלל לא?
תשובה: מעלין בקודש ואין מורידין. ביטול זכות הוטו של הרב תפגע בכבודו ומעמדו. יש לשבת בניחותא עם הרב ולטכס אתו יחד עצה כיצד הועדה תוכל לתפקד.
שאלה: הייתה במדבר הנהגה משותפת?: בפרשת בהעלותך התיקון לחטא המתאוננים היה, הנהגה משותפת. "אספה לי שבעים איש מזקני ישראל. ונשאו איתך במשא העם ולא תישא אתה לבדך", ההנהגה הזו לא מזוכרת עד סוף התורה, איפה ההנהגה הזו, האם הם היו פעילים?
תשובה: לא הכל התורה מספרת.